Последното видео завършихме със завоеванията
на Александър Велики, който успява да завладее
по-голямата част от териториите, означени на тази карта,
от Гърция през Близкия изток,
през Персия и стига чак до границата с Индия.
Той завладява също и Египет.
Споменахме, че той е живял много кратко,
и след неговата смърт империята му се разделя.
По същото това време имаме и други сили
в други части на Средиземноморието, които растат.
Особено Рим, като Рим е основан няколкостотин години
преди времето на Александър Велики,
и по това време той завзема все повече и повече
от Апенинския полуостров ето тук,
това, което днес считаме за Италианския полуостров.
Също така укрепва мощта на Картаген
на северния африкански бряг.
Картаген бил основан като финикийско селище.
Финикийците, известни с тяхната финикийска азбука,
са обитавали териториите
на днешен Ливан и Сирия и те били търговци,
които се заселили из Средиземноморието.
Картаген и Картагенската власт или цивилизация
са били много значими за онова време.
Сигурно се досещаш, че когато има две сили,
които са близки една до друга, те може би ще имат еднакви
интереси за владение на едни и същи територии,
че може да виждат другата като заплаха,
и са склонни да започнат да воюват помежду си.
И това е точно така с Рим и Картаген.
Войните между тях
се наричат Пунически войни, които са се водили
между 264 и 146 г. пр.н.е
Това са Пуническите войни.
Ще имаме още уроци за Пуническите войни,
в тях е участвал прочутия Ханибал,
който превел слонове през Алпите, за да атакува Рим.
Виждаме ги тук на тази времева ос.
Това са Пуническите войни между Картаген и Рим.
И само да поясня, че това малко виолетово оцветяване
на времевата ос представлява Картаген,
и Картагенската цивилизация.
Предполагам, че може да се каже сила.
А това е Рим.
Рим печели категорично и и всъщност
заличава Картаген, буквално го заличава.
Така Рим става все по-доминираща сила
в Средиземноморието, и както скоро ще видиш,
доста отвъд Средиземноморието.
По това време Рим е република.
Когато говорим за република, ние имаме предвид
някакъв вид представителство, макар и не същият вид
на представителство, какъвто имаме днес.
Говорим за някакъв вид спазване на права.
Отново, това не е същото като днес.
Когато стигаме до средата на първи век преди новата ера,
имаме един много успешен римски генерал,
може би ти е познато името му – Юлий Цезар,
който успява да вземе властта в Рим,
който става диктатор в Рим.
Докато е на власт, той слага началото на края на републиката
и прави още много неща.
Той преобразува календара,
въвежда месец, кръстен на него – юли.
След това той бил убит и осиновеният му син Август
поема властта.
Често Август е считан за първия истински
император на Рим, което слага край на републиката.
Той също кръщава месец на себе си – август.
Почти по същото време се появява друга
много значима фигура,
като очевидно Исус е важна личност в религията,
но той повлиява и на историята.
Неговото учение става основа на нова религия,
която ще има огромни последствия
за останалата част от историята на света.
И макар че имаме тази, можеш да кажеш секуларна
времева диаграма, говори за преди новата ера,
преди нашата ера.
Правя това видео през 2016 година от новата ера.
Това са секуларни версии на календара, който
се определя от раждането на Исус,
или е много близо до раждането на Исус.
Вместо преди новата ера може да се каже преди Христа.
Вместо новата ера може да се каже след смъртта на Христос.
Исус, това е важно да се отбележи, защото понякога
хората може да изучават живота на Исус,
и може да си мислят за свещените земи,
за Назарет, и Йерусалим и още други,
но е важно да се осъзнае, че по това време
Исус се е родил, израснал и умрял
в границите на римската империя.
Всъщност при неговото раждане, което не е точно 0 г. пр.н.е.
или нулева година, всъщност се счита,
че е по-скоро 4 г. пр.н.е.
Той се е родил при управлението на император Август,
а е умрял при управлението на Тиберий.
Това са някои от първите римски императори.
С това направихме кратък преглед
на древните цивилизации.
В следващите няколко видеа, или в много видеа,
ще се задълбочим във всяка от тези теми,
които споменах, но се надявам, че последните няколко видеа
ти дават по-широк поглед за това какво се случва в света
във времето и в пространството.